Gita Wirjawan

Gita Irawan Wirjawan (lahèr 21 Sèptèmber 1965) panèka wirausahawan, invèstor, sè amain musik, produser, politikus, bân negarawan sè asalla dâri Indonesia. Salèrana ajabat mènangka Kapala Bhâdhân Koordinasi Pananemman Modal (2009-2012) bân Menteri Pardhâghângan Republik Indonesia (2011-2014) è dâlem Kabinèt Indonesia Bersatu II è pamarènta'anna Prèsidèn Susilo Bambang Yudhoyono (2009-2014).

 Kalowarghâ bân Pendidikan 
Gita Wirjawan lahèr è Jakarta dâri eppa'na sè anyama Wirjawan Djojosugito dâri Jhâbâ, bân èbhuna sè anyama Paula Warokka dâri Minahasa. Ana' bungso dâri lèma' satarètanan, Gita Wirjawan ajhâlâni pendidikan è SD Budi Waluyo bân SMP Pangudi Luhur è Jakarta sabelluna odi' neng è Bangladèsh, pas odi' è India, è omor tello bellâs taon bâkto eppa'na andi' tugas mènangka pejabat WHO è Bangladèsh.Umbas, Michael (2013). Gita Wirjawan, Sebuah Perjalanan. Jakarta: Penerbit Perahu. ISBN 602-14356-1-3 Salèrana ngaollè gellar Sarjana dâlem bidang Administrasi Niaga dâri Univèrsitas Texas è Austin taon 1988, gellar Magister è bidang Administrasi Niaga dâri Baylor University è taon 1989, bân gellar Magister dâlem bidang Administrasi Publik dâri John F. Kennedy School of Government è Harvard University mènangka Mason Fellow, taon 2000. Salèrana jhughân andi' kualifikasi mènangka Certified Public Accountant dâri Naghârâ bâgiyân Texas, Amerika Serikat, bân mènangka Chartered Financial Analyst.pelita.co.id, Redaksi. "Profil Gita Wirjawan". Èarsipaghi ḍâri vèrsi aslina tangghâl 2022-10-28. Èaksès tangghâl 2022-10-28.

Salèrana panèka musisi andal, salèrana atemmo sareng binèna, Yasmin Stamboel Wirjawan, teppa'na ngajhâr piano è liburân akhèr taon pangajhâran. Salèrana akabin taon 1993 bân andi' tello' ana'.

 Karir è Pamarènta'an 
Prèsidèn Susilo Bambang Yudhoyono ngangka' Gita Wirjawan mènangka Kapala Bhâdhân Koordinasi Pananemman Modal (BKPM) è bulân Oktober 2009. È bâbâ Pamarènta'anna, pananemman modal langsung è Indonesia ongghâ para' duwâ' kalè lebbi dâri US$11 miliar è taon 2009 dhâddhi US$19 miliar È taon 2011."Salinan arsip". Èarsipaghi ḍâri vèrsi aslina tangghâl 2015-02-16. Èaksès tangghâl 2015-05-02.

Gita Wirjawan èyangka' dhâddhi Menteri Pardhâghângan è bulân Oktober 2011. Sala sèttong prèstasi palèng rajâ mènangka Menteri Pardhâghângan panèka dhâddhi Katua Sidang dâlem World Trade Organization Ministerial Conference of 2013 ka sanga' è Bhâli tangghâl 3-7 Dèsèmber, 2013, mimpin 159 angghuta WTO aghâbây kasepakadhân pakèt sè malemmes pangalang Pardhâghângan internasional."Historic trade package sealed at WTO Bali meeting". Global Times. 4 December 2013. Èarsipaghi ḍâri vèrsi aslina tangghâl 2013-12-10. Èaksès tangghâl 2015-05-02.Bali Ministerial Declaration and decisions Èarsipaghi 2013-12-18 è Wayback Machine. at WTO official website. Èaksès tangghâl 2 Mei 2015 bâkto kapemimpinanna mènangka Menteri Pardhâghângan, pantes ècatet jhughân jhâ' UU Pardhâghângan suksès èsaroju'i sareng DPR tangghâl 11 Fèbruari 2014, sè aropa'aghi tandhâ sè cokop signifikan ghâbây Indonesia saellana dâlem bâkto 80 taon ngangghuy UU rè-karèna Bâlândhâ."Newsmaker Interview: Gita Wirjawan". Èarsipaghi ḍâri vèrsi aslina tangghâl 2015-04-25. Èaksès tangghâl 2015-03-16.

È bulân Fèbruari taon 2014, Gita Wirjawan nyorot mènangka Menteri Pardhâghângan ghâbây noro' Konvènsi Partai Dèmokrat mènangka Calon Prèsidèn."Salinan arsip". Èarsipaghi ḍâri vèrsi aslina tangghâl 2016-03-22. Èaksès tangghâl 2015-05-02.

 Sombher-sombher